**ОДОБРИЛ:**

**Д-Р АТАНАС ГАРЕВ**

***ДИРЕКТОР НА РЗИ – ПЛЕВЕН***

***05.12.2019г.***

**ДОКУМЕНТАЦИЯ**

Обществена поръчка по реда на Глава двадесет и шеста от Закона за обществените поръчки, чрез събиране на оферти с обява

с предмет:

„Доставка на файлов сървър, непрекъсваемо токозахранване и бързоскоростни скенери за нуждите на РЗИ – Плевен“, по следните три обособени позиции:

*Обособена позиция №1:* “доставка на файлов сървър“, съгласно Приложение №1”;

*Обособена позиция №2:* „Доставка на непрекъсваемо токозахранване (UPS)“, съгласно Приложение №2“;

*Обособена позиция №3:* „Доставка на 2 бр. бързоскоростни скенери“, съгласно Приложение №3“.

**ЧАСТ І**

**ОПИСАНИЕ НА ПРЕДМЕТА НА ПОРЪЧКАТА**

1. *Наименование на Възложителя*

Възложител по настоящата обществена поръчка е Регионална здравна инспекция – Плевен, в съответствие с чл. 5, ал. 2, т. 13 от Закона за обществените поръчки (ЗОП).

1. *Обект, предмет и кратко описание на поръчката*

***Обект*** на настоящата обществена поръчка е доставка на стоки по смисъла на чл. 3, ал. 1 т. 2 от ЗОП.

***Предметът*** на обществената поръчка е: „Доставка на файлов сървър, непрекъсваемо токозахранване и 2 бр. бързоскоростни скенери за нуждите на РЗИ – Плевен“, по следните три обособени позиции:

**ТЕХНИЧЕСКИ СПЕЦИФИКАЦИИ**

**ОБОСОБЕНА ПОЗИЦИЯ №1** “Доставка на файлов сървър“, съгласно приложение №1

*Приложение №1*

|  |  |
| --- | --- |
| **ПАРАМЕТРИ** | **МИНИМАЛНИ ТЕХНИЧЕСКИ ХАРАКТЕРИСТИКИ** |
| **СЪРВЪР** | G10 2xXeon 5218-G 64GB (RAM-2x32GB) RAID P408i-a 8SFF 1x800W PS Server или еквивалентен |
| **Диск** | 3x 900GB SAS 15K SFF SC DS HDD |
| **Захранване** | 800W FS Plat Ht Plg LH Pwr Sply Kit |
| **ОС** | MS Windows Server 2019 Standard ROK |

**ОБОСОБЕНА ПОЗИЦИЯ №2** „Доставка на непрекъсваемо токозахранване“, съгласно приложение №2

*Приложение №2*

|  |  |
| --- | --- |
| **ПАРАМЕТРИ** | **МИНИМАЛНИ ТЕХНИЧЕСКИ ХАРАКТЕРИСТИКИ** |
| **Вх. напрежение** | V: 176-276V without derating (up to 100-276V with derating) |
| **Изходяща мощност** | VA: 2200 VA |
| **Брой изводи** | 10 |
| **Тип изводи** | (8) IEC-320-C13, (2) IEC-320-C19 |
| **Защити** | IEC/EN 62040-1, UL 1778, CSA 22.2 |
| **Технология** | On-line double conversion with Power Factor Correction (PFC) system |
| **Други** | Communication ports: 1 USB port + 1 serial RS232 port + 1 mini-terminal block for remote ON/OFF + 1  mini-terminal block for Remote Power Off + 1 mini-terminal block for Output relay; Communication slot: 1 slot for  Network-MS card, ModBus-MS, Relay-MS card |

**ОБОСОБЕНА ПОЗИЦИЯ №3** „Доставка на 2 бр. бързоскоростни скенери“, съгласно приложение №3

*Приложение №3*

|  |  |
| --- | --- |
| **ПАРАМЕТРИ** | **МИНИМАЛНИ ТЕХНИЧЕСКИ ХАРАКТЕРИСТИКИ** |
| **Скенер, тип** | ADF scanner |
| **Медия** | A4 |
| **Скенер скорост черно, стр./мин** | мин. 65 ppm/130 ipm (A4, 300 dpi); мин. 70 ppm/ 140 ipm (A4, 200 dpi) |
| **Скенер скорост цветно, стр./мин** | мин. 65 ppm / 130 ipm (A4, 300 dpi); мин. 70 ppm / 140 ipm (A4, 200 dpi) |
| **Скенер резолюция** | 600 x 600 dpi |
| **Дълбочина на цвета при сканиране** | 24 bit |
| **Капацитет на листоподаващо устройство** | минимум 120 листа DADF |
| **Двустранно сканиране** | Да, автоматично |
| **Интерфейс** | Hi-speed USB 3.0 |
| **Натоварване, стр./месец** | 10 000 стр./ден |
| **OCR софтуер** | Да |
| **Операционни системи** | MS Windows |

1. *Описание на обществената поръчка и ред на възлагане*

Настоящата поръчка се обявява във връзка с необходимостта от закупуване на файлов сървър, непрекъсваемо токозахранване и 2 бр. бързоскоростни скенери за нуждите на РЗИ – Плевен, с цел:

* да има отдалечен достъп до файловете от различни устройства;
* да се задават различни права за работа с директории и файлове, като четене, редактиране, принтиране;
* контролирано споделяне на файлове (file sharing);
* позволява работа на няколко служителя с един файл, като всеки следващ винаги работи с последната версия на файла;
* за да се защитят служебните данни от загуба, кражба, криптиране и вируси;
* безаварийно и непрекъснато токозахранване на сървъра;
* бързо и качествено административно обслужване.

1. *Правно основание*

Съгласно чл. 20, ал. 3, т.2 от Закона за обществените поръчки Възложителите прилагат реда за възлагане чрез събиране на оферти с обява, когато обществената поръчка е с прогнозна стойност при доставки **до 16 740 (шестнадесет хиляди седемстотин и четиридесет) лева без ДДС.**

1. *Изисквания към изпълнението на поръчката и по трите обособени позиции:*

* предлаганият файлов сървър по обособена позиция № 1, UPS устройство по обособена позиция № 2 и 2 бр. бързоскоростни скенери по обособена позиция № 3 трябва да отговарят на всички приложими изисквания на действащата нормативна уредба в Република България.
* предлаганият файлов сървър по обособена позиция № 1, UPS устройство по обособена позиция № 2 и 2 бр. бързоскоростни скенери по обособена позиция № 3 трябва да бъдат оригинални, фабрично нови и неупотребявани.
* участниците предлагат гаранционна поддръжка и обслужване на предлагания файлов сървър по обособена позиция № 1, UPS устройство по обособена позиция № 2 и 2 бр. бързоскоростни скенери по обособена позиция № 3 за срок не по-кратък от 36 месеца, считано от датата на съставяне на премо-предавателен протокол за доставка.
* всички компоненти (хардуер и софтуер) на предлагания файлов сървър по обособена позиция № 1 и UPS устройство по обособена позиция № 2 трябва да бъдат съвместими.

1. *Място за изпълнение на поръчката*

Сградата на Регионална здравна инспекция, гр. Плевен, ул. Княз Александър Батенберг І №7

1. *Срок за изпълнение на поръчката и по трите обособени позиции*

Срокът за изпълнение е до 60 /шестдесет/ дни от датата на сключване на договор за възлагане на обществена поръчка.

1. *Прогнозна стойност*

Прогнозната стойност на Възложителя за изпълнение на предмета на настоящата поръчка за трите обособени позиции е в размер на  **16 740,00 (шестнадесет хиляди седемстотин и четиридесет) лева** **без включен ДДС** или **20 088,00 (двадесет хиляди осемдесет и осем) лева** **с включен ДДС**, от които за:

**За „Обособена позиция №1“** – прогнозната стойност не може да надхвърля **11 100,00 (единадесет хиляди и сто) лева** **без включен ДДС** или **13 320,00 (тринадесет хиляди триста и двадесет) лева** **с включен ДДС.**

**За „Обособена позиция №2“** – прогнозната стойност не може да надхвърля **1640,00 (хиляда шестстотин и четиридесет) лева** **без включен ДДС** или **1968,00 (хиляда деветстотин шестдесет и осем) лева** **с включен ДДС.**

**За „Обособена позиция №3“** – прогнозната стойност не може да надхвърля **4 000,00 (четири хиляди) лева** **без включен ДДС** или **4 800,00 (четири хиляди и осемстотин) лева** **с включен ДДС.**

1. *Срок на валидност на офертите по всяка от обособените позиции:*

Срокът на валидност на офертата трябва да обхваща период, **не по-кратък от 60 /шестдесет/ дни** от крайния срок за получаване на оферти.

**Възложителят си запазва правото да изиска от участниците да удължат срока на валидност на офертите си до момента на сключване на договора за обществената поръчка.**

1. *Критерии за подбор:*
   1. *Изисквания за икономическо и финансово състояние.*

Възложителят не поставя изисквания за икономическо и финансово състояние на участниците по нито една от обособените позиции.

* 1. *Годност (правоспособност) за упражняване на професионална дейност.*

Възложителят не поставя изисквания за годност (правоспособност) към участниците по нито една от обособените позиции.

* 1. *Технически и професионални способности:*
     1. Участниците трябва да разполагат с оторизиран сервиз за техническа поддръжка на файловия сървър по обособена позиция № 1, съответно за предлаганото непрекъсваемо токозахранващо устройство по обособена позиция № 2 и 2 бр. бързоскоростни скенери по обособена позиция № 3.

***Съответствието на участниците се доказва със следните документи за всяка от обособените позиции:***

Участникът представя заверено копие от оторизационно писмо, действащ договор или друг релевантен документ от производителя на предлагания сървър за оторизиран сервиз.

* + 1. Всички компоненти (хардуер и софтуер) по обособена позиция № 1, UPS устройство по обособена позиция № 2 и 2 бр. бързоскоростни скенери по обособена позиция № 3 трябва да бъдат съвместими и да отговарят на всички стандарти в Република България за ергономичност, пожарна безопасност и норми за включване към електрическата мрежа.

***Съответствието на участниците се доказва със следните документи за съответната обособена позиция:*** Деклариране на обстоятелствата в техническото предложение на участника.

1. *Критерии за оценка на офертите и по трите обособени позиции*

Критерият за възлагане е **„Най-ниска цена"**, съгласно чл. 70, ал. 2, т. 1 от ЗОП. В случай, че предложените цени в две или повече оферти са равни класирането ще се извърши по реда на чл.58, ал.3 от ППЗОП.

Отговорността за допуснати грешки или пропуски в изчисленията на предложената цена е на участника.

Оферта, която съдържа предложение за цена с нулева стойност, се приема за неотговаряща на предварително обявените условия на възложителя и се отстранява от участие.

1. *Източник на финансиране*

Средствата са осигурени от държавния бюджет на Република България чрез бюджета на МЗ.

1. *Начин на плащане*

* Възложителят ще заплати цената по договора за всяка от обособените позиции в размер на 100 % /сто процента/ авансово в срок до 5 (пет) работни дни от сключване на договора;
* За обезпечаване на авансовото плащане изпълнителят по всяка от обособените позиции представя при сключване на договора гаранция, обезпечаваща 100 % стойността на авансово предоставените средства и оригинал на фактура, издадена от Изпълнителя за стойността на авансово предоставените средства и съдържаща всички реквизити по Закона за счетоводството.
* Авансовото плащане трябва да бъде обезпечено с безусловна и неотменима банкова гаранция за авансово предоставени средства, паричен депозит или застраховка, която обезпечава изпълнението чрез покритие на отговорността на Изпълнителя.
* Възложителят освобождава гаранцията, обезпечаваща авансово предоставените средства в срок до три дни след представяне на доказателства за връщане или усвояване на аванса.

**ЧАСТ ІІ**

**УСЛОВИЯ ЗА УЧАСТИЕ В ПРОЦЕДУРАТА**

Всеки участник може да участва както само за една отделна обособена позиция, така и по всички обособени позиции.

*Относимо и за трите обособени позиции:*

1. В поръчката могат да участват български или чуждестранни физически или юридически лица или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която е установено и което отговаря на условията, посочени в ЗОП и обявените изисквания на възложителя в указанията за участие.
2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
3. Едно физическо или юридическо лице може да участва само в едно обединение.
4. Свързани лица по смисъла на § 2, т. 45 от Допълнителните разпоредби на ЗОП не могат да бъдат самостоятелни участници във възлагането.
5. Всеки участник в поръчката по възлагане на обществената поръчка има право да представи само една оферта.
6. Във възлагането могат да участват и обединения, които не са юридически лица.
7. Възложителят отстранява от участие в поръчката участник, за когото е налице някое от следните основания:
   1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194-217, чл. 219 - 252, чл. 253 - 260, чл. 301 - 307, чл. 321, 321а и чл. 352-353еот Наказателния кодекс;
   2. е осъден с влязла в сила присъда, освен ако е реабилитиран, за престъпление, аналогично на тези, посочени в т.7.1., в друга държава - членка или трета страна;
   3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

**Забележка:** Възложителят не отстранява от участие в процедура за възлагане на обществена поръчка участник, когато за него са налице обстоятелствата no т. 7.3., но размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

* 1. е налице неравнопоставеност в случаите по чл. 44, ал. 5 от ЗОП;
  2. е установено, че:
* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.
  1. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 408, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
  2. е налице конфликт на интереси, който не може да бъде отстранен;

За описаните обстоятелства участниците в процедурата, следва да представят декларации по образци от настоящите технически указания за липсата на обстоятелствата по чл. 54, ал. 1 от ЗОП.

*Декларациите се подписват, както следва:*

За липсата на обстоятелствата по чл. 54, ал. 1, т. 1, т. 2 и т. 7 от ЗОП се подписва от лицата, които представляват участника и членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписан участникът, ако има такъв, или документите, удостоверяващи правосубектността му. Когато участникът или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, т. 2 и т. 7 от ЗОП се отнасят и за това физическо лице.

За обстоятелствата по чл. 54, ал. 1, г. 3-6 от ЗОП, в случаите, в които участникът се представлява от повече от едно лице, декларацията се подписва от лицето, което може самостоятелно да го представлява.

1. Възложителят отстранява от участие в процедура за възлагане на обществена поръчка участник, когато за него е налице някое от обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици /ЗИФОДРЮПДРКТЛТДС/.

За описаните обстоятелства участниците в процедурата, следва да представят декларация по образец от настоящите технически указания за липсата на обстоятелствата по чл. 3,т.1 от ЗИФОДРЮПДРКТЛТДС.

*Пояснения:*

Дефиниции: Съгласно § 1от Допълнителните разпоредби на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, по смисъла на закона:

*„Дружество"* е всяко юридическо лице, неперсонифицирано дружество и друга структура, получаваща статута си от законодателството на държавата, в която е регистрирано, без оглед на формата на сдружаване, учредяване, регистрация или друг подобен критерий.

*„Юрисдикции е преференциален данъчен режим"* са юрисдикциите по смисъла на § 1, т. 64 от ДР ЗКПО, с изключение на Гибралтар (брит.) и държавите - страни по Споразумението за ЕИП.

*„Земи"* са всички земи от поземления фонд.

*„Контрол"* е понятие по смисъла на § 1 в от ДР на ТЗ и по смисъла на § 2, ал. 3 от ДР на ЗМИИ.

*„Действителен собственик"* е понятие по смисъла на § 2 от ДР на ЗМИП.

*Забележка:* Съгласно чл. 4 от ЗИФОДРЮПДРКТЛТДС, забраната по чл. 3, т. 8 от закона не се прилага в случаите, когато:

* акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава-страна по Споразумението за Европейското икономическо пространство, или на еквивалентен регулиран пазар, определен е наредба на Комисията за финансов надзор, и за дружеството се прилагат изискванията на правото на ЕС за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон.;
* дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация и неговите действителни собственици - физически лица, са вписани в регистъра по чл. 6 от ЗИФОДРЮПДРКТЛТДС.
* дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани по чл. 6 от ЗИФОДРЮПДРКТЛТДС или се търгува на регулиран пазар или многостранна система за търговия в държава - членка на ЕС, или в друга държава - страна по Споразумението за Европейското икономическо пространство.
* дружеството, в което пряко или косвено участва дружество, регистрирано в юрисдикции с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения и за обявяване на разпространителите и доставчиците на медийни услуги.
* дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която ЕС има сключено двустранно споразумение, гарантиращо достъпа до пазара на обществени поръчки в ЕС, и неговите действителни собственици - физически лица, са вписани в регистъра по чл. 6 от ЗИФОДРЮПДРКТЛТДС - за дейностите, за които се прилага споразумението.
* дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25.11.2013г. за асоцииране на отвъдморските страни и територии към ЕС. ("Решение за отвъдморско асоцииране") (OB, L 344/1 от 19 декември 2013г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКТЛТДС - за дейностите, за които се прилага решението.
* дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица са вписани в регистъра по чл. 6 от ЗИФОДРЮПДРКТЛТДС.
* дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица са вписани в регистъра по чл. 6 от ЗИФОДРЮПДРКТЛТДС.

1. Възложителят отстранява от участие в процедура за възлагане на обществена поръчка участници, които са свързани лица с други участници в процедурата (чл. 101, ал. 11 от ЗОП).

За описаните обстоятелства участниците в процедурата следва да представят декларация по образец от настоящите технически указания за липсата на обстоятелствата по чл. 101, ал. 11 от ЗОП.

*Пояснение:*

„Свързани лица“ са:

* лицата, едното от които контролира другото лице или негово дъщерно дружество
* лицата, чиято дейност се контролира от трето лице
* лицата, които съвместно контролират трето лице
* съпрузите, роднините по права линия без ограничения, роднините по съребрена линия до четвърта степен, включително и роднините по сватовство до четвърта степен включително.

"Контрол" е налице, когато едно лице:

* притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или
* може да определя пряко или непряко повече от половината от членовете на управителния или контролния орган на едно юридическо лице; или
* може по друг начин да упражнява решаващо влияние върху вземането на решения във връзка с дейността на юридическо лице.

1. Възложителят отстранява от участие в процедура за възлагане на обществена поръчка, лице за което са налице обстоятелствата по чл. 69 от Закона за противодействие на корупцията и за отнемане на незаконно придобитото имущество /ЗПКОНПИ/.

За описаните обстоятелства участниците в процедурата следва да представят декларация по образец от настоящите технически указания за липсата на обстоятелствата по чл. 69 от Закона за противодействие на корупцията и за отнемане на незаконно придобитото имущество /ЗПКОНПИ/.

*Пояснение:*

Съгласно чл. 69, ал. 1 от ЗПКОНПИ лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на ЕС или предоставени от ЕС на българската държава, няма право в продължение на една година от освобождаването си от длъжност да участва или да представлява юридическо или физическо лице в такива процедури пред институцията, в която е заемало длъжността, или пред контролирано от нея юридическо лице.

Съгласно чл. 69, ал. 2 от ЗПКОНПИ забраната за участие в процедури за обществени поръчки или в процедури, свързани с предоставяне на средства от фондове, принадлежащи на ЕС или предоставени от ЕС на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.

Лицата, заемащи висши публични длъжности по смисъла на ЗПКОНПИ са посочени в чл. 6 от същия закон.

1. В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
2. Възложителят не поставя каквито и да е изисквания относно правната форма, под която обединението ще участва в поръчката.
3. Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
2. В случай, че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на поръчката. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на настоящата обществена поръчка.
3. Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1, т. 1-5 и 7 от ЗОИ основания за отстраняване. Всеки член на обединението декларира липсата или наличието на обстоятелствата по чл. 54, ал. 1, т. 1 -5 и 7 от ЗОП.
4. Участниците посочват в офертата подизпълнителите и дела от поръчката, които ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
5. Подизпълнителите трябва да отговарят на съответните критерии за подбор съобразно вида и дела от поръчката, които ще изпълняват, и за тях да не са налице основания за отстраняване от поръчката.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

1. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
2. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване от поръчката;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

1. При замяна или включване на подизпълнител, изпълнителят представя на възложителя всички документи, които доказват изпълнението на горните условия, заедно с копие на договора за подизпълнение или на допълнително споразумение в тридневен срок от тяхното сключване.
2. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.
3. По отношение на критериите, свързани с професионална компетентност, участниците могат да се позоват на капацитета на трети лица, само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
4. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от поръчката.

Възложителят изисква участникът да замени посоченото от него трето лице, ако то не отговаря на някое от горните условия.

**ЧАСТ ІІІ**

**УКАЗАНИЯ ЗА ПОДГОТОВКА И ПОДАВАНЕ НА ОФЕРТАТА. КОМУНИКАЦИЯ** **МЕЖДУ ВЪЗЛОЖИТЕЛЯ И УЧАСТНИЦИТЕ**

1. За участие при възлагането на настоящата обществена поръчка участникът подготвя и представя оферта за съответната обособена позиция, която трябва да съответства напълно на изискванията на възложителя. Не се допуска представянето на варианти в офертата. Офертата задължително трябва да включва всички изискуеми документи за участие в поръчката.
2. Всеки участник има право да представи само една оферта за съответната обособена позиция. Не се допуска представяне на варианти в офертите. От участие се отстранява участник, чиято оферта е непълна или не отговаря точно на обявените условия на възложителя.
3. Офертата се подписва от представляващия участника или от надлежно упълномощено лице, като в офертата се прилага пълномощното от представляващия участника. Документите за участие, които обективират лично изявление на конкретно лице, представляващо участника, не могат да бъдат подписвани от пълномощник.
4. Представените образци в техническите указания за участие и условията, описани в тях, са задължителни за участниците.
5. Офертата следва да бъде представена на адрес: гр. Плевен, ул. Княз Александър Батенберг І №7 в Звеното за административно обслужване, преди датата и часа, посочени в обявата.

**Краен срок за подаване на офертите е 17,00 ч. на 16.12.2019г.**

1. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.
2. Оферта, получена от възложителя след посочения срок, се връща неотворена на участника и това се отбелязва в регистъра на възложителя.
3. Офертата се представя в запечатана непрозрачна опаковка от участника лично или от упълномощен от него представител или по пощата с препоръчано писмо с обратна разписка или чрез куриерска служба. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на възложителя.
4. Върху опаковката участникът записва "Оферта", посочват се наименованието на поръчката, обособената позиция, наименованието на участника, адрес и лице за кореспонденция, телефон и по възможност факс и електронен адрес.
5. Офертата се подава на български език. Когато участникът е чуждестранно физическо или юридическо лице или обединение на чуждестранни физически и/или юридически лица, офертата се представя на български език, а останалите изискуеми документи, които са на чужд език, се представят и в превод на български език.
6. Когато за някои от изискуемите документи е определено, че може да се представи като "заверено от участника копие", за такъв документ се счита този, при който върху копието на документа се съдържа текста "Вярно с оригинала", поставен е собственоръчен подпис на представляващия участника и е положен печат. По преценка на участника, такива документи могат да бъдат представени и в оригинал. В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.
7. Съдържащите се в настоящите технически указания образци са задължителни за участниците.
8. Срокът на валидност на офертите е **60 /шестдесет/ дни,** считано от крайния срок за подаване на оферти, определен в обявата.
9. Всички комуникации и действия на възложителя и на участниците са в писмен вид. Обменът на информация между възложителя и участника може да се извършва по един от следните начини:

* лично - срещу подпис;
* по пощата - чрез препоръчано писмо е обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

1. До изтичане на срока за подаване на оферти всеки участник може да промени, да допълни или да оттегли офертата си. Допълнението и промяната на офертата трябва да отговарят на изискванията и условията за представяне на първоначалната оферта, като върху опаковката трябва да бъде отбелязан следния текст: „Допълнение/ Промяна на предложение с входящ номер“.
2. При приемане на офертата върху непрозрачната опаковка се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**ЧАСТ ІV**

**УСЛОВИЯ И РЕД ЗА ПОЛУЧАВАНЕ НА ТЕХНИЧЕСКИ УКАЗАНИЯ ЗА УЧАСТИЕ**

Пълен достъп до обявата за провеждане на настоящата обществена поръчка и Техническите указания към нея, заедно с образците на документи са публикувани на Профила на купувача на Възложителя, посочен в информацията за публикуване на обявата.

**ЧАСТ V**

**СЪДЪРЖАНИЕ НА ОФЕРТАТА**

**За всяка обособена позиция се подава отделна оферта, която съдържа:**

1. Опис на представените документи, подписан от участника – по Образец № 1, в оригинал;
2. Заявление за участие по обществена поръчка – по Образец № 2, в оригинал.
3. Декларация по чл. 54, ал. 1, т. 1,2 и 7 от ЗОП – по Образец № 3, в оригинал.

Декларация за липсата на обстоятелствата по чл. 54, ал. 1, т. 1,2 и 7 от ЗОП се подписва от всички лица, които представляват участника. Когато деклараторът е чуждестранен гражданин, декларацията се представя и в превод.

1. Декларация по чл. 54, ал. 1**,** т. 3-6 от ЗОП – изготвена по Образец № 4, в оригинал. Декларация за липсата на обстоятелствата по чл. 54, ал. 1, т. 3-6 от ЗОП се подписва от лицата, които представляват участника. Когато участникът се представлява от повече от едно лице, декларацията се подписва от лицето, което може самостоятелно да го представлява. Когато деклараторът е чуждестранен гражданин, декларацията се представя и в превод.
2. При участници обединения – *когато е приложимо:*
   1. Документ, от който да е видно правното основание за създаване на обединението, изготвен в съответствие е изискванията на чл. 37, ал. 4 от ППЗОП - в оригинал или нотариално заверено копие;
   2. Когато в документа не е посочено лицето, което има право да представлява участниците в обединението – и документ, подписан от лицата в обединението, в който се посочва представляващия, в оригинал или нотариално заверено копие.
3. Декларация за липса на свързаност с друг участник – изготвена по Образец № 5, в оригинал;
4. Декларация за отсъствие на обстоятелствата по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – изготвена по Образец № 6, в оригинал.

В зависимост от правно-организационната форма на участниците, декларацията се представя от едно от лицата, посочени в чл. 40, ал. 2 от ППЗОП.

1. Годност (правоспособност) за упражняване на професионална дейност: Възложителят не поставя изисквания за годност (правоспособност) на участниците.
2. За доказване на технически и професионални способности участникът трябва да представи следните документи:
   1. Участникът представя заверено копие от оторизационно писмо, действащ договор или друг релевантен документ от производителя на предлаганите файлов сървър, UPS и 2 бр. бързоскоростни скенери за оторизиран сервиз.
3. Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество – Образец № 7.
4. Техническа спецификация Образец № 8.1. – 8.3. и Техническо предложение, изготвено по Образец № 8, в оригинал. В случай на приложимост, към него се представят и следните документи:
   1. Документ за упълномощаване, когато лицето, което подава офертата, не е законният представител на участника;
   2. Декларация по чл. 66, ал. 1 от ЗОП относно видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители *(когато в приложимо)* – по Образец № 9, в оригинал, заедно с приложенията към него.
   3. Заверени копия на сертификатите и лицензите за инсталирания софтуер. Сертификати за техническите характеристики на предлаганата от тях техника.
5. Ценово предложение – изготвено по Образец № 10, в оригинал.
6. Друго – по преценка на участника.

**ЧАСТ VІ**

**УСЛОВИЯ И РЕД ЗА ПРОВЕЖДАНЕ НА ОБЩЕСТВЕНАТА ПОРЪЧКА**

***Разглеждане на офертите:***

1. **Възложителят назначава комисия за разглеждане и оценка на офертите.**

Отварянето на офертите е публично и на него могат да присъстват участниците в обществената поръчка или техни упълномощени представители.

Отварянето на офертите ще се извърши **на 17.12.2019г. от 09,00 ч.** в конферентна зала на ІІ етаж в административната сграда на РЗИ – Плевен, гр. Плевен, ул. Княз Александър Батенберг І №7.

Комисията отваря офертите по реда на тяхното постъпване и обявява ценовите предложения.

Разглеждането, оценяването и класирането на офертите се извършва съобразно определения от възложителя критерий за възлагане на поръчката.

Критерият за възлагане е **„Най-ниска цена“,** съгласно чл. 70, ал. 2, т. 1 от ЗОП.

Възложителят ще възложи настоящата обществена поръчка на класирания на първо място участник, предложил най-ниска цена. Предложенията се класират по низходящ ред, като на първо място се класира ценовото предложение с най-ниска цена.

В случай на равни най-ниски цени, изпълнителят се определя чрез жребий съгласно чл. 58, ал. 3 от ППЗОП.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията съставя протокол за разглеждането, оценката и класирането на участниците. Протоколът от работата на комисията се утвърждава от Възложителя, след което в един и същи ден се изпраща на участниците и се публикува в Профила на купувача.

1. **Възложителят прекратява обществената поръчка с мотивирано съобщение на Профила на купувача, когато:**

* не е подадена нито една оферта;
* всички оферти за участие не отговарят на условията за представяне, включително за форма, начин и срок, или са неподходящи;
* първият и вторият класиран участник откажат да сключат договор;
* са установени нарушения при откриването и провеждането й, които не могат да бъдат отстранени, без това да промени условията, при които е обявена обществената поръчка;
* поради неизпълнение на някое от условията по чл. 112, ал. 1 от ЗОП не се сключи договор за обществена поръчка;
* всички оферти, които отговарят на предварително обявените от възложителя условия, надвишават финансовия ресурс, който той може да осигури;
* отпадне необходимостта от провеждане на обществената поръчка или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;
* са необходими съществени промени в условията на обявената поръчка, които биха променили кръга на заинтересованите лица.

1. **Определяне на изпълнител по обществената поръчка**
   1. Възложителят определя за изпълнител на обществената поръчка класирания на първо място участник и сключва договор с него.
   2. В договора се включват задължително всички предложения от офертата на участника, въз основа на които е определен за Изпълнител. Предложението за изпълнение на поръчката и предлаганата цена са неразделна част от договора.

Договорът за обществена поръчка не може да бъде изменян, освен при условията чл. 116 от ЗОП.

* 1. При сключване на договора участникът, определен за изпълнител, е длъжен да представи:
* документите по чл. 58, ал. 1, т. 1 и 2 от ЗОП и гаранция за изпълнение на договора;
* ако договорът ще се подписва от упълномощено лице - оригинал или нотариално заверено копие на пълномощно;
* заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено, когато участникът определен за изпълнител е неперсонифицирано обединение на физически и/или юридически лица.
* актуални документи, удостоверяващи съответствието с поставените критерии за подбор. Документите се представят и за подизпълнителите и за третите лица, ако такива се предвиждат. Не се налага да бъдат представени посочените документи в случаите по чл. 67, ал.8 от ЗОП.
  1. Възложителят не сключва договор, когато участникът, класиран на първо място:
* откаже да сключи договор;
* не се яви за сключването му в определения от възложителя срок, без да посочи обективни причини;
* не изпълни някое от условията по т. 3.3, или
* не докаже, че не са налице основания за отстраняване от обществената поръчка.

В тези случаи, възложителят може да сключи договор с втория класиран участник за изпълнител.

1. **Подизпълнители *(в случай*, *че е приложимо)***

В случай, че участниците ще използват подизпълнители, същите посочват в офертата подизпълнителите и дела от поръчката, който ще им възложат. В този случай, те трябва да представят доказателство за поетите от подизпълнителите задължения в съответствие с Образец №9.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от обществената поръчка.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Изпълнителят сключва договор за подизпълнение с подизпълнителите, посочени в офертата.

В срок до 3 дни от сключване на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл.66, ал.2 и 11 от ЗОП.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в обществената поръчка;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на горните условията.

**ЧАСТ VІІ**

**ДРУГИ УСЛОВИЯ**

1. При противоречие или неяснота в отделните текстове на документите, включени в настоящите технически указания, ще се прилагат документите с по-висок приоритет в следната последователност:

* Обявата;
* Технически указанията към обявата;
* Образци на документи.
* Документът с най-висок приоритет е посочен на първо място.

1. За всички неуредени въпроси в настоящите технически указания за участие ще се прилагат разпоредбите на ЗОП, Правилникът за неговото прилагане и други действащи нормативни актове, свързани с предмета на поръчката.

**Приложения,** неразделна част от настоящите технически указания:

*Образец № 1* – Опис на представените документи, подписан от участника;

*Образец № 2* – Заявление за участие по обществена поръчка;

*Образец № 3* – Декларация по чл. 54, ал. 1, т. 1,2 и 7 от ЗОП;

*Образец № 4* – Декларация по чл. 54, ал. 1, т. 3-6 от ЗОП;

*Образец № 5* – Декларация за липса на свързаност с друг участник;

*Образец № 6* – Декларация за отсъствие на обстоятелствата по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

*Образец № 7* – Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество.

*Образец № 8* – Техническо предложение за изпълнение на обществената поръчка;

*Образец № 8.1. – 8.3.* – Техническа спецификация по обособена позиция № ……;

*Образец № 9* – Декларация по чл. 66, ал. 1 от ЗОП относно видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители *(когато е приложимо);*

*Образец № 10* – Ценово предложение.